CELEX: 32011D0053
Language: hu
Date: 2011-01-18 00:00:00
Title: 2011/53/EU: A Tanács határozata ( 2011. január 18. ) az Európai Közösség és a Svájci Államszövetség között a mezőgazdasági termékek kereskedelméről létrejött megállapodás által létrehozott mezőgazdasági vegyes bizottságban az Európai Unió által az adott megállapodás 3. mellékletének kiigazítására vonatkozóan képviselendő álláspontról

28.1.2011   
            
            
               HU
            
            
               Az Európai Unió Hivatalos Lapja
            
            
               L 25/5
            
         A TANÁCS HATÁROZATA
   (2011. január 18.)
   az Európai Közösség és a Svájci Államszövetség között a mezőgazdasági termékek kereskedelméről létrejött megállapodás által létrehozott mezőgazdasági vegyes bizottságban az Európai Unió által az adott megállapodás 3. mellékletének kiigazítására vonatkozóan képviselendő álláspontról
   (2011/53/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               Az Európai Közösség és a Svájci Államszövetség között a mezőgazdasági termékek kereskedelméről létrejött megállapodás (1) (a továbbiakban: megállapodás) 2002. június 1-jén lépett hatályba.
            
         
               (2)
            
            
               A megállapodás 6. cikke létrehozza a megállapodás igazgatásáért és megfelelő működéséért felelős mezőgazdasági vegyes bizottságot.
            
         
               (3)
            
            
               A megállapodás 11. cikke úgy rendelkezik, hogy a mezőgazdasági vegyes bizottság határozhat a megállapodás mellékleteinek módosításáról.
            
         
               (4)
            
            
               Tekintettel a sajtok kétoldalú kereskedelmének 2007. június 1-jei hatállyal megvalósult teljes mértékű liberalizációjára, valamint a földrajzi jelzések oltalmára, amelyről az új, 12. melléklet fog rendelkezni, és amely megköveteli különösen a sajtokra vonatkozó előírások összhangját, a megállapodás 3. mellékletének kiigazítására van szükség.
            
         
               (5)
            
            
               A Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom, tanácsi és – a tudományos és műszaki együttműködésről szóló megállapodás tekintetében – bizottsági határozat (2) 5. cikke (2) bekezdése első albekezdésének értelmében a mezőgazdasági vegyes bizottságban képviselt uniós álláspontot a Bizottság javaslata alapján a Tanács fogadja el.
            
         
               (6)
            
            
               Az Uniónak ezért a csatolt határozattervezetben meghatározott álláspontot kell képviselnie a mezőgazdasági vegyes bizottságban,
            
         ELFOGADTA EZT A HATÁROZATOT:
   1. cikk
   Az Európai Uniónak az Európai Közösség és a Svájci Államszövetség között a mezőgazdasági termékek kereskedelméről létrejött megállapodás által létrehozott mezőgazdasági vegyes bizottságban képviselendő és a megállapodásnak a Harmonizált Rendszer 0406 vámtarifaszáma alá tartozó termékek kétoldalú kereskedelmére és az ágazatban folyó kereskedelem teljes mértékű liberalizáltságára való tekintettel történő kiigazítására vonatkozó álláspontja a mezőgazdasági vegyes bizottságnak az e határozathoz mellékelt határozattervezetén alapul.
   2. cikk
   A mezőgazdasági vegyes bizottság határozatát annak elfogadását követően haladéktalanul közzé kell tenni az Európai Unió Hivatalos Lapjában.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2011. január 18-án.
      
         
            a Tanács részéről
         
         
            az elnök
         
         MATOLCSY Gy.
      
   
   
      (1)  HL L 114., 2002.4.30., 132. o.
   
      (2)  HL L 114., 2002.4.30., 1. o.
   
      Tervezet
      Az Európai Közösség és a Svájci Államszövetség között a mezőgazdasági termékek kereskedelméről létrejött megállapodás által létrehozott
      MEZŐGAZDASÁGI VEGYES BIZOTTSÁG …/2010 HATÁROZATA
      (…)
      az Európai Közösség és a Svájci Államszövetség között a mezőgazdasági termékek kereskedelméről létrejött megállapodás 3. mellékletének módosításáról
      A MEZŐGAZDASÁGI VEGYES BIZOTTSÁG,
      tekintettel az Európai Közösség és a Svájci Államszövetség között a mezőgazdasági termékek kereskedelméről létrejött megállapodásra (1) (a továbbiakban: a megállapodás) és különösen annak 11. cikkére,
      mivel:
      
                  (1)
               
               
                  A megállapodás 2002. június 1-jén lépett hatályba.
               
            
                  (2)
               
               
                  A megállapodás 3. melléklete a sajtokra vonatkozó engedményekről és különösen a sajtok kereskedelmének a megállapodás hatálybalépését követő öt év alatt történő fokozatos liberalizációjáról rendelkezik.
               
            
                  (3)
               
               
                  Az Európai Unió és a Svájci Államszövetség megállapodik arról, hogy a megállapodás szövegét egy, a mezőgazdasági termékek és élelmiszerek eredetmegjelöléseinek és földrajzi jelzéseinek oltalmáról szóló új, 12. melléklettel egészíti ki, ami megköveteli különösen a sajtokra vonatkozó előírások összehangolását.
               
            
                  (4)
               
               
                  Következésképpen a sajtok kétoldalú kereskedelmének 2007. június 1-jei hatállyal megvalósult teljes mértékű liberalizációja, valamint a földrajzi jelzések oltalmára vonatkozóan az új, 12. mellékletben rögzített előírások figyelembevétele érdekében a melléklet felülvizsgálata szükséges,
               
            ELFOGADTA A KÖVETKEZŐ HATÁROZATOT:
      1. cikk
      Az Európai Közösség és a Svájci Államszövetség között a mezőgazdasági termékek kereskedelméről létrejött megállapodás 3. melléklete és annak függelékei helyébe e határozat mellékletének szövege lép.
      2. cikk
      Ez a határozat a vegyes bizottság általi elfogadásának napján lép hatályba.
      
         Kelt […]-ban/-ben, […]-án/-én.
         
            
               a Mezőgazdasági Vegyes Bizottság részéről
            
            
               az elnök és a svájci küldöttség vezetője
            
            
               az uniós küldöttség vezetője
            
            
               a bizottság titkára
            
         
      
      
         (1)  HL L 114., 2002.4.30., 132. o.
      
         MELLÉKLET
         
            
               „3. MELLÉKLET
               
                           1.
                        
                        
                           A vámok és vámkontingensek lebontását követően, 2007. június 1-jei hatállyal megvalósult a Harmonizált Rendszer 0406 vámtarifaszáma alá tartozó valamennyi termék kétoldalú kereskedelmének teljes liberalizációja.
                        
                     
                           2.
                        
                        
                           Az Európai Unió nem alkalmaz export-visszatérítést a sajtok Svájcba irányuló exportjára. Svájc nem alkalmaz kiviteli támogatást (1) a sajtok Európai Unióba irányuló exportjára.
                        
                     
                           3.
                        
                        
                           Az Európai Unióból vagy Svájcból származó és a 0406 KN-kód alá tartozó valamennyi termék két fél közötti kereskedelmére vonatkozóan megszűnik a behozatali engedély felmutatásának kötelezettsége.
                        
                     
                           4.
                        
                        
                           Az Európai Unió és Svájc biztosítja, hogy az egymás részére nyújtott kölcsönös kedvezmények érvényesülését ne akadályozzák a behozatalt és a kivitelt érintő más intézkedések.
                        
                     
                           5.
                        
                        
                           Ha az árak és/vagy a behozatal alakulása valamelyik Fél piacán zavart okoz, akkor a megállapodás 6. cikke alapján létrehozott bizottság keretében bármelyik Fél kezdeményezésére a lehető leghamarabb konzultációt tartanak a megfelelő megoldás megtalálása érdekében. Erre vonatkozóan a Felek megállapodnak, hogy rendszeres időközönként információt cserélnek az árakról, valamint a helyileg gyártott és importált sajtok piacaival kapcsolatos más fontos adatokról.
                        
                     
         
         
            (1)  A kiviteli támogatások megszüntetésének alapját képező alapösszegeket a Felek közös megegyezésével az adott sajt gyártásához szükséges tejmennyiség alapján számított, a sajttá feldolgozott tejre vonatkozó kiegészítő összeggel növelt, a Közösség által alkalmazott vámcsökkentéssel csökkentett (kivéve a mennyiségi kontingens alá tartozó sajtok esetén), a megállapodás hatálybalépésekor előreláthatólag érvényes intézményes tejárak különbsége alapján számították ki.”